40 шықәса раахыс Европа зегь реиҳа ашоура ӷәӷәа азгәаҭоуп Сицилиа
Аметеошәарҭа ацәаҳәа "ҟаԥшь" рылаҳәан аԥшьашеи ахәашеи италиа 15 қалақь рыҟны.
АҞӘА, нанҳәа 12 – Sputnik. Сицилиа ашоура +48,8 градус ихалан иҟан, абри ала 1977 шықәса раахыс Европатәи арекорд иаԥнагеит, абри атәы аанацҳауеит РИА Новости Сицилиатәи агрометеорологиатә информациатә центр адыррақәа шьаҭас иҟаҵаны.
1977 шықәсазы Афины ақалақь аҿы атермометр +48 градус анарбон.
11 Ԥхынгәы, 14:17
Арекорд ҿыц арбан асааҭ 13:14 азы Сицилиа алада-мрагыларатәи ақалақь Сиракуза аиланхарҭа Флоридиа аҿы. Убри аан аҳауатә цәаакыра 10% иҟан.
Италиа асеиԥш ашоура аҟазаара адҳәалоуп африкатәи иаауаз ациклон иаҿагылоз, аметеорологцәа "Люцифер" зыхьӡырҵаз.
Аметеошәарҭа ацәаҳәа "ҟаԥшь" рылаҳәан аԥшьаша италиатәи ақалақьқәа 27 рҟынтәи 10 рҿы, ахәашаҽны урҭ ирыцлеит аҽа 5 қалақьк Рим, Флоренциа, Бари назлоу.
Аҳауа аҩаӡара "ҟаԥшь" ҳәа азгәазҭо агәабзиарахьчара аминистрра уи иаҵнабаауеит аҭагылазаашьа ҷыда аҟазаара, ауаа рзы ашәарҭара аманы иԥхьаӡоуп.